A destrukció Pusztai 2003 szerint latin eredetű sajtónyelvi szó, jelentése: züllesztés, bomlasztás, Bakos 2002 szerint latin eredetű szó, jelentése: bomlasztás, züllesztés. Finály 2002 a destructio jelentései között említi, hogy lebontás (például épületé), megsemmisítés.

Az applikáció Pusztai 2003-ban nem szerepel önálló címszóként, csak az applikál ige. Választékos stílusban használatos latin eredetű kifejezés, amelynek jelentése: valamire alkalmaz, vonatkoztat valamit; rá- vagy hozzáilleszt, rátétet felvarr. Bakos 2002 szerint latin eredetű szó, jelentése: alkalmazás, ráillesztés, hozzáigazítás, felrakás, szaknyelvi jelentésben rátétes díszítés.