# 6.2. A hitelességet érintő érvelések Akkor nevezzük hitelesnek a forrást, ha valószínű, hogy az általa előadott álláspont helyes. A forrás hitelessége tehát több-kevesebb alapot ad arra, hogy álláspontját elfogadjuk. Fordítva azonban nem igaz: a beszélő hitelességének hiánya nem jelzi, hogy az álláspont hamis (mint ahogyan a rossz érvelés, gyenge érvelés vagy legalább egy hamis premissza, sem jelzi, hogy az álláspont téves).