Megoldás

1. ha fekszem az ágyon akkor csábít az álom
ha csábít az álom akkor messzire vágyom
Tehát: ha nem vágyom messzire akkor nem fekszem az ágyon

Tegyük fel, hogy a konklúzió hamis! Ekkor igaz, hogy nem vágyom messzire, tehát hamis, hogy messzire vágyom; ugyanakkor hamis, hogy nem fekszem az ágyon, tehát igaz, hogy fekszem az ágyon. Két eset lehetséges: a csábít az álom vagy igaz, vagy hamis. Ha igaz, hamis a második premissza; ha hamis, hamis az első premissza. Lehetetlen, hogy a konklúzió hamis, de a premisszák igazak legyenek; tehát a következtetés helyes.

2. ha vesszük a relációs következtetéseket akkor nem jut elég idő az érveléstechnikára.
ha nem jut elég idő az érveléstechnikára akkor nem tudjuk meg, mire jó ez az egész.
megtudjuk, mire jó ez az egész Tehát: nem vesszük a relációs következtetéseket.

Tegyük fel, hogy hamis a konklúzió! Ekkor igaz, hogy vesszük a relációs következtetéseket. Az első premissza előtagja igaz. Hogy az egész premissza igaz legyen, az utótagjának is igaznak kell lennie. Tehát a második premissza előtagja is igaz. Hogy az egész premissza igaz legyen, az utótagjának is igaznak kell lennie. Tehát hamis, hogy megtudjuk, mire jó ez az egész. Ezzel ellentmondásba kerültünk a harmadik premisszával. A következtetés tehát helyes.

3. ha (ezt a feladatot is elszúrom és volt kedvem) akkor elmegy a kedvem
nem volt kedvem vagy elmegy a kedvem
Tehát: ezt a feladatot is elszúrom

Tegyük fel, hogy az ezt a feladatot is elszúrom állítás hamis, az elmegy a kedvem pedig igaz! Ekkor a premisszák igazak, a konklúzió pedig hamis, függetlenül a volt kedvem igazságértékétől. A következtetés tehát helytelen.

4. ha (további részletek is érdekelnek vagy olvashatnékod van) akkor érdemes körülnézni a Ruzsa-könyvben
nem igaz, hogy olvashatnékod van
Tehát: ha további részletek is érdekelnek akkor érdemes körülnézni a Ruzsa-könyvben

Tegyük fel, hogy a konklúzió hamis! Ekkor a további részletek is érdekelnek igaz, míg az érdemes körülnézni a Ruzsa-könyvben hamis. Így az első premissza előtagja így a második premisszától függetlenül is igaz; utótagja viszont hamis. Ellentmondásba kerültünk az első premisszával. A következtetés tehát helyes; második premisszája azonban redundáns.