# FELADATOK -- 8.5. Válasz a hibás kérdésekre Hogyan válaszolna az alábbi kérdésekre? Nevéhez 11 nemzetközileg bejegyzett találmány fűződik. Nem gondolt arra, hogy találmányaival lényegében a Kádár-rendszert segítette? (kérdés egy Széchenyi-díjas orvosprofesszorhoz) Most, hogy "a nemzet hálapénzét", a Széchenyi-díjat megkapta, azt is kimondja, mennyi egy műtétjének az árfolyama? A világ országainak többsége igyekszik minél kevesebb menekültet befogadni, illetve mazsolázni közülük. Mennyire nehéz elnyerni a menekültstátust? Soha nem volt lelkiismeret-furdalása amiatt, hogy ügyvédi zsenialitása okán olyasvalakit mentett, aki pedig megérdemelte volna a - jó esetben súlyosabb - büntetést? Némi hezitálás után végül is ön kapja meg a miniszteri stallumot. Rossz nyelvek szerint persze már csak a protokollt: hiszen a bebetonozott költségvetéssel legfeljebb azt vigyázhatja, hogy minden az elrendeltek szerint folyjék… Nem érez csalódást?