# FELSOROLÁS

A felsorolást bevezető mondatot zárja kettősponttal! Ha a felsorolást bevezető mondat végén "például" áll, tegyen elé vesszőt!

A felsorolás szerkeszthető folyamatosan vagy táblázatszerűen. A táblázatszerűen szerkesztett felsorolás áttekinthetőbb.

Folyamatosan szerkesztett felsorolásban:

- a felsorolás tagjait vesszővel válassza el egymástól;
- ha a felsorolás tagjain belül előfordulhat a vessző, akkor a tagokat pontosvesszővel válassza el egymástól;
- ha a felsorolás tagjai mondatok, akkor őket pontosvesszővel válassza el egymástól és az egyes tagokként megjelenő mondatok végéről hagyja el a pontot;
- ha a felsorolást "stb"-vel zárja, akkor a "stb" elé ugyanúgy ki kell tenni a tagokat egymástól elválasztó vesszőt, vagy pontosvesszőt, mint a többi tagok közé;
- ha a felsorolás tagjai mondatok, akkor a "stb"-t nagybetűvel kezdje; a felsorolást záró "stb" után egyetlen pontot tegyen.

Táblázatosan szerkesztett felsorolásban:

1. a felsorolás tagjai elé vagy számozást, vagy gondolatjelet tegyen. A számok után tegyen pontot;
2. ha a felsorolás tagjai szintaktikai viszonyban állnak a bevezető mondattal, akkor a tagokat kezdje kis kezdőbetűvel és vesszővel (vagy pontosvesszővel) válassza el őket egymástól;
3. ha a felsorolás tagjai nincsenek szintaktikai viszonyban a bevezető mondattal, akkor címkeszerűen viselkednek. Nagybetűvel kezdődnek és nem kell vesszővel, pontosvesszővel elválasztani őket egymástól.

A felsorolás szerkesztéséről részletesebben tájékozódhat Laczkó Mártonfi Helyesírásában (Laczkó Mártonfi 2005
: 342-343. old.).