# FELADATOK -- 5.4.2. A Mill-féle szabályok 1. Melyik Mill-féle szabályra épülnek az alábbi érvek? A miazmák mind a két osztályon megvannak, de a betegség csak az I. osztályon gyakori. Ezért nem a miazmák okozzák a betegséget. Az I. és a II. osztály betegei között az az egyetlen különbség, hogy az I. osztályról látni a papot, a II.-ről nem. Ezért a pap látványa okozza a gyermekágyi lázat. A gyermekágyi láz fellépéséhez nincs szükség a pap látványára. Ahol fellép a betegség, orvostanhallgatók vizsgálnak, s ahol orvostanhallgatók vizsgálnak, fellép a betegség. A durva vizsgálat nem elégséges a betegség fellépéséhez. Amikor a valamilyen sérülésben "hullarészecske kerül", fellép a betegség. Ugyanakkor az a gondolat, hogy a kolléga és a szülészeti osztályon fekvő nők ugyanabban a betegségben szenvednek, nem a Mill-szabályok alkalmazásából származik! Minden körülmény ugyanolyan, mint korábban, csak a "hullarészecskék" hiányoznak. Ezen egyetlen körülménye hiánya elég ahhoz, hogy az okozat ne lépjen fel.