# FÜGGELÉK

Elhelyezése: a nagyobb egységek (főrész, rész, fejezet) vagy a befejező fejezet vagy a befejezés, utószó után, rendszerint a bibliográfia és a mutatók, indexek előtt. Külön tételként szerepeltesse a tartalomjegyzékben.

Tartalma:

- az értekezés, az esszé gondolatmenetéhez közelebbről vagy távolabbról kapcsolódó rész-gondolatmenet,
- az értekezésben, az esszében fölvetődő kérdés vagy probléma részletes kifejtése, amely szétfeszítené a gondolatmenet egységét vagy valamely lábjegyzet terjedelmét, és amely kifejtés önálló egységként is olvasható,
- a gondolatmenethez közelebbről vagy távolabbról kapcsolódó források, forrásrészletek,
- az értekezéshez kapcsolódó későbbi viták és tanulságaik összegzése,
- az értekezés, az esszé egyes állításaihoz kapcsolódó szemléltető anyagok (képek, térképek, ábrák, grafikonok, statisztikák), segédanyagok (kérdőív-minták, szabályzatok, törvények, dokumentumok),
- önálló jegyzetállomány kapcsolódhat hozzá.

Alaki sajátságok:

- világossá kell tenni, hogy a függelék a gondolatmenet mely részletéhez kapcsolódik (biztonságos kettős utalással, a fügelékből a gondolatmenet részletéhez, és a gondolatmenet részletéből a függelékhez),
- belső szerkesztése (ha megoldható) hasonló, mint bármely más fejezeté.