# A közlés helyének megválasztása

Döntsük el, hogy melyik időszaki kiadványban (folyóiratban, periodikában), könyvkiadónál vagy internetes honlapon kívánjuk megjelentetni az írásunkat.

A periodikák, a könyvkiadók, a honlapok meghatározható olvasói körhöz, réteghez, csoporthoz juttatják el kiadványaikat. Írásunk tervének elkészítésekor minél előbb döntsünk arról, hogy a tőlünk megszólítani szándékozott olvasó hol ismerkedhet meg a leghamarább és a legmeggyőzőbben a mondandónkkal. Ehhez nélkülözhetetlen az előzetes tájékozottság.

1. tanulmány. Tájékozódjék, hol szoktak megjelenni színházzal, színházi előadással, drámákkal kapcsolatos írások! (Néhány a sok közül.
)

Feladatok az 1. tanulmányhoz.

Látogassa meg a periodikák internetes portálját!
Figyelje meg a lapok nyomtatott és online változatának különbségét a színházi híradások, kritikák tekintetében!
Hogyan jellemezné és különböztetné meg egymástól azokat az írásokat, amelyek a különféle periodikákban megjelennek?
Milyen olvasói várakozásokat, érdeklődéseket elégítenek ki?
Keresse meg, kik a periodikák főszerkesztői és kiadói!

2. tanulmány. Tájékozódjék, mely folyóiratokban, periodikákban, honlapokon jelennek meg teológiai tárgyú írások! (Néhány a sok közül.
)

Feladatok a 2. tanulmányhoz.

Keresse meg, mely periodikák férhetők hozzá és milyen mértében olvashatók az Interneten!
Keresse meg, melyik periodikának milyen felekezeti elkötelezettsége van, és melyek azok, amelyeknek nincs!
Az ön megítélése szerint milyen olvasói köröket szólítanak meg az egyes időszaki kiadványok, honlapok?

3. tanulmány. Tájékozódjék, mely magyarországi kiadók jelentetnek meg képző- és iparművészettel vagy építészettel kapcsolatos albumokat, tanulmányokat, kiadványokat! (Néhány a sok közül.
)

Feladatok a 3. tanulmányhoz.

Keresse meg a kiadók honlapját az Interneten. Vegyen kézbe, lapozzon föl minél több kiadványt tőlük!
Határozza meg az egyes kiadók arculatát művészeti kiadványaik szemszögéből! Milyen olvasói várakozásokat, érdeklődéseket elégítenek ki?
Rangsorolja a kiadókat az internetes megjelenés szemszögéből! Milyen mércék szerint ítélt?
Rangsorolja a kiadókat a nyomdai minőség, a kivitelezés szemszögéből! Milyen mércék szerint ítélt?