# FELADATOK -- 3.7. Induktív erő Válaszd ki az alábbiak közül az induktív következtetéseket. Van-e közöttük olyan, amely még induktív erővel sem bír? Castaneda könyve számos mértékadó forrás szerint blöff. Ha számos mértékadó forrás állít valamit, akkor azt ésszerű elfogadni. Tehát: Castaneda könyve blöff. Valaki elvitte a nyakéket. Olyan valaki vitte el, aki járt tegnap a lakásban. Marci nem vitte el. Judit sem. Márpedig más nem járt ott tegnap, csak Marci, Judit és Péter. Tehát: Péter vitte el a nyakéket. Valószínűtlen, hogy hatszor egymás után páratlan legyen. Ötször egymás után páros volt. Tehát: Valószínűtlen, hogy most is páros legyen.