A kérdés túl sokat állít és agresszív. Azért állít túl sokat, mert előfeltételezi: az ügyvéd munkája során olyasmit tett, amitől furdalhatná a lelkiismeret. Mindazonáltal egy komoly erkölcsi dilemmát feszeget. A zseniális ügyvéd elérheti olyanok felmentését, akik pedig büntetést érdemelnének. Ebben a vonatkozásban viszont agresszív, mivel azt sugallja, hogy az ügyvédnek csak két lehetősége van: az erkölcstelenség illetve az erkölcsi aggályok félretétele. A válaszban az ügyvédnek el kell mondania, hogyan látja ezt a kérdést, s ennek alapján megmutathatja, hogy a kérdés előfeltevése hamis.