# KÖTŐSZÓ

Ízelítő a magyar nyelv kötőszó-kínálatából.

MELLÉRENDELŐ KÖTŐSZÓK
Elválasztó kötőszók: avagy, avagy-avagy, és, illetve, vagy, vagy-vagy.
Ellentétes kötőszók: azért, azonban, ám, csakhogy, de, ellenben, hanem, maga, mégis, mégsem, míg, mindamellett, pedig, viszont.
Kapcsolatos kötőszók: aztán, aztán pedig, és, is, meg, még, mind mind, se, sem, sőt, szintén.
Következményes kötőszók: addig hogy, addig míg, akkor, akkora hogy, annak okáért, annyi hogy, annyira hogy, azért, ekképpen, ennek folytán, ennélfogva, eszerint, hát, így, így tehát, következésképpen, tehát, úgy, úgyhogy.
Magyarázó kötőszók: azaz, tudniillik, ugyanis, vagyis.
Megengedő kötőszók: akár, azért hogy, ám, ámbár, ámde, bár, ha, ha - is, ha egyszer, habár, hiába, holott, holott pedig, igaz hogy, jóllehet, még ha, mikor, noha, pedig, ugyan.

ALÁRENDELŐ KÖTŐSZÓK
Alanyi mellékmondatban: hogy.
Állapothatározói mellékmondatban: abban hogy, ahelyett hogy, amellett hogy, anélkül hogy, azon hogy, azonkívül hogy, azzal hogy.
Célhatározói mellékmondatban: arra hogy, avégett hogy, avégre hogy, azért hogy, nehogy.
Eredethatározói mellékmondatban: abból hogy, arról hogy, attól hogy.
Feltételes mellékmondatban: amennyiben, amíg, mielőtt, míg, mihelyt, mire, ha, ha csak, ha egyébként, ha egyszer, ha is, ha különben, ha ugyan, hogyha.
Helyhatározó mondatban: ahol, ahonnan, ahová, ameddig, amerről, hol, holott, honnan, hová, meddig, merre.
Időhatározói mellékmondatban: ahányszor, ahogy, alig, alighogy, ameddig, amennyiszer, amíg, amikor, amikorra, amióta, amire, attól fogva hogy, azelőtt hogy, azóta hogy, azután hogy, ha, hányszor, hol hol, mennyiszer, midőn, mielőtt, míg, mihelyt, mikor, mikorra, mióta, mire, miután.
Módhatározói mellékmondatban: akként hogy, amennyiben, amennyire, hogy sem, hogy sem mint, mennél, miként, miképp, minél, mint, mint sem, mint sem hogy, mintha, oly módon hogy, sem hogy, úgy hogy, úgy mint.
Okhatározói mellékmondatban: amennyiben, amiatt hogy, hogy, holott, mert, merthogy, mert különben, mikor, minthogy, miután, mivel, mivelhogy.
Tárgyi mellékmondatban: hogy.
Véghatározói mellékmondatban: abba hogy, afelé hogy, ahhoz hogy, arra hogy, az ellen hogy, az iránt hogy, oda hogy.

Javaslat:

- Azonos tartalmú kötőszók együttes használata kerülendő, például: "de azonban", "de ellenben", "de viszont", "hogy vajon", "ha amennyiben", függőkérdésben a "hogy hogyan".
- Ügyeljen rá, hogy az alárendelő összetett mondatokban a megfelelő tartalomváró szót helyezze el a főmondatban.
- A kötőszavakról részletesen tájékozódhat Simonyi Zsigmond művében (Simonyi 1881
  ).