# PARAFRÁZIS

A parafrázis összefoglalása, összegzése valamely szöveg mondandójának. A parafrázis nyelvezete, látószöge, tájékozódása mindig annak a sajátja, aki az összegzést végzi. A parafrázis mindig valamely sajátos értelmezés, olvasat, elemzés eredményét rögzíti.

A parafrázis nem helyettesíti az idézetet.

- Ha nem tud feszes értelmezést, elemzést adni valamely szövegről, ha a saját értekező nyelvezete még nem kiforrott, akkor olykor hasznosabb, ha idézi valamely szöveget, mintha hebegve-habogva ismételgeti annak részleteit.
- A parafrázis azt jelzi, hogy megértette, elsajátította az összefoglalt szöveg mondandóját.
- A parafrázist a gondolatmenet lendülete, határozottsága teheti szükségessé. Lassítja az olvasó munkáját, ha a gondolatmenet megtörik a más szövegek idézetei. Az idézet kivezet az idéző gondolatmenetéből, párbeszédfelületet nyit - ez olykor kívánatos (különösen filológiailag igényes értelmezéseknél, fogalmilag árnyalt elemzéseknél), olykor azonban az elkalandozás megzavarja az idéző gondolatmenetének világos befogadását. Ez utóbbi helyzetben segít a parafrázis.
- A parafrázis hitelét növeli, ha jegyzetben párbeszéd-felületet nyit, amelyben a parafrázisa forrásául szolgáló szöveget és értelmezése tájékozódási pontjait felfedi.