# FELADATOK -- 1.2.2. A vitaelemzés négy dimenziója Az 1.2.2. szakasz négy "dimenziót" különített el. A hatásosság az üzenet befogadóira tett hatást értékeli (ugyanaz a politikai beszéd más-más pártok szimpatizánsai számára egészen különböző mértékben meggyőző), és számos meggyőzéspszichológiai szempontot vizsgál. Az erősség vizsgálatával a konklúzió (vagy döntés) alátámasztottságát vizsgáljuk, az érvényesség pedig arról tájékoztat, hogy az érvelés olyan formát követ-e, ahol a premisszák igazságából a konklúzió igazsága szükségszerűen következik. A premisszák igazságának kérdése szigorúan véve nem fő célja a tárgynak, hiszen tudásunk a világról gyakran nem engedi meg az egyértelmű döntéseket. A négy szempont alapján különböző érveléseket vizsgálva azt találjuk, hogy a szempontok függetlenek egymástól, ezért jelöltük ezeket négy dimenzióként. 2. Nézzük a következő két érvelést. Melyik érvelés érvényes formálisan? Melyik érvelés erősebb? a) P1 Ha Jóska rosszul érzi magát, akkor pacalpörköltet evett pár órája a Kis Gatyaszaggatóban. P2 Jóska rosszul érzi magát. K Tehát pacalpörköltet evett pár órája a Kis Gatyaszaggatóban. b) P1 Jóska rosszul érzi magát. P2 Jóska ha eddig rosszul érezte magát, akkor mindig pacalpörköltet evett pár órával korábban a Kis Gatyaszaggatóban. K Jóska pacalpörköltet evett pár órája a Kis Gatyaszaggatóban.