# FELADATOK -- 7.8. A szavakon való vitatkozás Döntse el, hogy az alábbi párbeszédek szereplői pusztán verbális folytatnak, vagy valódi nézetkülönbség van köztük! - Géza igazán nagyszerű apa. Gyönyörű házat vett a családjának egy nagyon jó környéken. Mindent megvesz a gyermekeinek, amit csak kívánnak, s előrelátóan gondoskodott iskoláztatásukról is. - Egyáltalán nem jó apa. Annyira lefoglalja a pénz megkeresése és elköltése, hogy alig tölt időt a gyermekeivel. Szinte csak úgy ismerik, hogy ő az, aki a számlákat fizeti. - A Nemzeti Belvíz- és Árvízszolgáltató Rt.-nek jól megy az idén. Eladásai 25%-kal nőttek. - Egyáltalán nem megy jól neki. A nyeresége tavalyhoz képest 30%-kal csökkent. - Szabad akaratából tette. Senki nem kényszerítette rá, senki nem fenyegette, még csak nem is kecsegtették semmivel. Átgondolta, eldöntötte és megtette. - Dehogyis. Az efféle dolgokra való hajlamot az apjától örökölte. Aztán meg soha nem is büntették meg azért, hogy ilyesmit csinált. Mire eljött az alkalom, már rég el volt döntve, hogy mit fog csinálni. - Villő kiváló diák. Minden érdekli, s az órán nagyon okosakat kérdez. - Az egyik legrosszabb diák, akik valaha is találkoztam. Soha dolgozatot nem adott le még időben. - Ha egy fa kidől az erdőben, és senki nem hallja, akkor nem is kelt hangot. Egy auditív érzetet valakinek mindenképpen érzékelnie kell. - Akár van ott valaki, akár nem, a kidőlő fa rezgéseket kelt a levegőben, vagyis hangot kelt.