Kis János A politika mint erkölcsi probléma előszavának részlete:

"Mikor kell azt mondanunk, hogy a politikai küzdelmek 'logikájára' való hivatkozás csupán az erőfölénnyel való visszaélést takargatja, s mikor azt, hogy a politika 'logikájával' való szembeszállás meg nem érdemelt vereséghez vezet? Mikor állapíthatjuk meg, hogy a politika 'logikájához' igazodó politikus elárulta a megbízóit, s mikor vagyunk kénytelenek azt mondani, hogy az a politikus árulta el a megbízóit, aki a saját erkölcsi tisztaságát és csakis azt tartva szem előtt nem volt hajlandó tudomást venni a politika 'logikájáról'?

És miért állít szembe a politika ezekkel a nehézségekkel? Lehetséges-e politika, mely mentes az ilyen kérdésektől, akár azért, mert megszabadul az erkölcs béklyóitól, akár azért, mert egyértelmű összhangba kerül az erkölcsi parancsokkal?

Ezek a kérdések körvonalazzák a politika erkölcsi problémáját ezekre utal e könyvcíme: 'A politika mint erkölcsi probléma'. […] Ahol az ilyen kérdéseket nem vitatják, ott a politika a legjobb úton van a szétzüllés felé."

Szuhay Péter A magyarországi cigányok kultúrája: etnikus kultúra vagy a szegénység kultúrája előszavának részlete:

"Akik munkájuk során gyakorta kerülnek kapcsolatba olyan emberekkel, akiket cigánynak gondolnak, vagy akiket a társadalom cigánynak mond, azok számára nem érdektelen szembenézni saját kulturális tudások 'örökölt' és egyszerűsített ítéleteivel."