# FELADATOK -- 5.4.3. Post hoc hibák 2. Állapítsa meg, hogy az alábbi érvek ellen felhozott ellenvetések melyike vádolja az érvet post hoc hibával, s a post hoc hiba melyik fajtájáról van szó. a. Egy nemrégiben megjelent tanulmány szerint a country zene öngyilkossághoz vezet. A kutatók 49 nagyvárost vizsgáltak meg, s azt találták, hogy ott ahol, a helyi adók több country zenét játszanak, az öngyilkossági ráta lényegesen magasabb. "A country zene megerősíti az öngyilkosjelöltekben azt az érzést, hogy a dolgok soha nem fordulhatnak jobbra" - magyarázza a tanulmány egyik szerzője. Csakhogy az öngyilkosok nem hallgattak country zenét. A post hoc hiba durva változata. Puszta együtt járásból következtet oksági kapcsolatra. A country zenét azok szeretik, akik depressziósak, és öngyilkos gondolataik vannak. Post hoc hiba, közös ok. Az öngyilkossági és a country zene szeretete egy tőről fakad. A country zene elsősorban a szegény régiókban népszerű, ahol amúgy is nagyobb az öngyilkossági ráta. Post hoc hiba, véletlen kapcsolat. A magas öngyilkossági rátát a szegénység okozza, amely nem függ össze a country zenével. Szó sincs arról, hogy a country zene fokozná a depressziót. Egyszerűen olyan rossz, hogy öngyilkosságba kergeti, aki hallgatja. Nem post hoc hiba. Sőt, csak részben ellenvetés: elismeri a country zene oksági szerepét, csak másként jellemzi a mechanizmust, melynek révén öngyilkossághoz vezet. b. Az elmúlt húsz évben a jelentősen megnőtt a rákban szenvedők túlélési ideje. Ennek az az oka, hogy az orvostudomány új és hatékonyabb kezelési eljárásokat dolgozott ki. Az emberek egészségesebb életmódot folytatnak, mint húsz évvel korábban. Post hoc hiba, véletlen kapcsolat. Valójában a diagnosztizálási eljárások fejlődtek. A rákot most sokkal korábban felismerik. Post hoc hiba, téves elemzés. Csak a diagnózistól számított túlélési idő nőtt meg, nem pedig a betegség kezdetétől számított túlélési idő. A betegek sokkal tudatosabbak lettek, és a korábbinál jóval inkább betartják az orvosi utasításokat. Post hoc hiba, véletlen kapcsolat. A betegek hozzáállása a valódi ok. Most rákként azonosítanak bizonyos korábban ismeretlen, lassan kialakuló daganatos megbetegedéseket is. Post hoc hiba, téves elemzés. A túlélési idő növekedése annak köszönhető, hogy mást értünk rákon, mint korábban.