# FELADATOK -- 4.1.5. Ellenőrzés indirekt módszerrel Ellenőrizd indirekt módon az alábbi következtetést! Egyetlen szellemgyógyász sem hisz a természettudomány módszertani elsőbbségében. Minden klinikus hisz a természettudomány módszertani elsőbbségében. Tehát: Egyetlen klinikus sem szellemgyógyász. Ellenőrizd indirekt módon az alábbi következtetést! Minden differenciálható függvény folytonos. Minden egyenletesen folytonos függvény folytonos. Tehát: Minden egyenletesen folytonos függvény differenciálható. Ellenőrizd indirekt módon az alábbi következtetést! Egyetlen szabadkőműves sem beszél szívesen a beavatási rítusaikról. Minden szabadkőműves üdvösnek tartja a felvilágosodás eszméit. Tehát: Néhányan azok közül, akik üdvösnek tartják a felvilágosodás eszméit, nem beszélnek szívesen a beavatási rítusaikról.