Megoldások

1. Például: tegyük fel, hogy igazak a premisszák, de hamis a konklúzió! Tegyük fel továbbá, hogy minden egyes politikus csak és kizárólag Pöttöm-Nagy Kázmért becsüli nagyra, és hogy Kázmér ember ugyan, de nem politikus! Nem jutottunk ellentmondásra, tehát a következtetés helytelen.
2. Például: tegyük fel, hogy igazak a premisszák, de hamis a konklúzió! A második premissza értelmében van legalább egy zsaru, aki istenfélő, és legalább egy csirkefogó, aki istenfélő. Válasszunk közülük egyet-egyet! Az első premissza értelmében az első ismeri a másodikat. Mivel mindketten istenfélők, találtunk olyan istenfélőt, aki ismer egy istenfélőt. Ezek szerint a konklúzió, szemben a feltevésünkkel, igaz. Ellentmondásra jutottunk; a következtetés tehát helyes.
3. Például: tegyük fel, hogy igazak a premisszák, de hamis a konklúzió! Tegyük fel továbbá, hogy összesen két rajzfilmhős van: Tom és Jerry. Jerry nagyon jó, Tom nagyon rossz. Nem jutottunk ellentmondásra, tehát a következtetés helytelen.