Például a Biblia második könyve 3. fejezetének 14. és 16. verse!
(Kövér betűk jelzik a különbségeket.)

Hertz 1984 | SZIT 2005 | MBT 1996
Exodus - Semóth | Kivonulás | Mózes második könyve
| "És szólt Isten Mózeshez: Ehje aser ehje - Én vagyok, aki a Lét vagyok -és mondta: Így szólj Izráel fiaihoz: Ehje, Ki a Lét vagyok, az küldött tihozzátok. […] Menj és gyűjtsd össze Izráel véneit és mondd meg nékik: az Örökkévaló, Atyáitok Istene megjelent nékem. Ábrahám, Izsák és Jákób Istene, szólván […]" | "Isten ezt válaszolta: 'Én vagyok, aki vagyok.' Azután folytatta: 'Így beszélj Izrael fiaihoz: Aki van, az küldött hozzátok.' […] 'Menj tehát, hívd össze Izrael véneit, és mondd meg nekik: Jahve, atyáitok Istene, Ábrahám Istene, Izsák Istene, Jákób Istene megjelent nekem, és kijelentette […]'" | "Isten ezt felelte Mózesnek: Vagyok, aki vagyok. Majd azt mondta: Így szólj Izráel fiaihoz: A Vagyok küldött engem hozzátok. […] Menj, gyűjtsd össze Izráel véneit, és ezt mondd nekik: Az Úr, atyáitok Istene, Ábrahám, Izsák és Jákób Istene megjelent nekem, és azt mondta […]"

Vagy például a Római-levél 5. fejezetének 15. sk. verse!

SZIT 2005 | MBT 1996
| "A kegyelemmel azonban nem úgy áll a dolog, mint a bukással. Mert ha egynek bukása miatt sokan meghaltak, Isten kegyelme, s az egy embernek, Jézus Krisztusnak irgalmából nyert ajándék még inkább kiárad sokakra. A kegyelemmel tehát másképp van, mint az egy ember bűnével. Az ítélet ugyanis egynek bűnéért rótt ki büntetést, a kegyelem pedig sok vétekből megigazulásra vezet." | "De nem igaz az, hogy amilyen a vétek, olyan a kegyelmi ajándék is. Mert ha annak az egynek a vétke miatt sokan haltak meg, az Isten kegyelme és ajándéka még bőségesebben kiáradt az egy ember, a Jézus Krisztus kegyelme által sokakra. És az sem igaz, hogy a kegyelmi ajándék ugyanolyan, mint az első ember bűnbeesése. Az ítélet ugyan egyetlen eset folytán vitt a kárhozatba, a kegyelmi ajándék viszont sokak elbukásából vitt megigazulásra."