Címe: A magyarországi cigányok kultúrája: etnikus kultúra vagy a szegénység kultúrája.

A születés körülményeiről az előszó elején (9. sk. old.) olvashatunk:
"Biztonsággal állíthatjuk, hogy a mai magyar társadalomban a különféle típusú kisebbségek között leghátrányosabb helyzetű a cigányság, az előítéletek leginkább őket sújtják, az intolerancia velük szemben a legerőteljesebb, és az atrocitások szenvedő alanyai is elsősorban közülük kerülnek ki."

A tartalom bemutatása és az olvasói kör jelzése:
"E könyv műfaját nehéz meghatározni. Tekinthetjük olyantankönyvnek, amely a magyarországi cigányságról összegyűjtött ismeretek lényegi összefoglalóját adja, a szaktudományos nyelvet inkább köznapi nyelvre lefordítva. Másrészt szöveggyűjtemény, amely irodalmi és tudományos szövegidézeteket tartalmaz, és a példák erejével hozza közelebb az olvasókhoz a társadalom és a kultúra rejtett összefüggéseit. Harmadrész képeskönyv, amely a vizuális információk segítségével erősíti a leírtakat, ezen túlmenően olyanélményeket ad, amelyek a szövegből nem hámozhatók ki. Végső soron tehát képes olvasókönyv birtokába jut az olvasó. Egy biztos azonban, a könyv nem megfellebbezhetetlen igazságokat tartalmaz. Nem is tartalmazhat ilyeneket, hiszen a magyarországi cigányokról szóló ismereteink részlegesek."