# FELADATOK -- 1.1. A viták típusai Válaszoljon az alábbi kérdésekre. A helyes választ a lefedett részre kattintással nézheti meg. 2. Olvassa el figyelmesen és vizualizálja a következő példát! A számozott szakaszok leginkább melyik vitatípushoz sorolhatók? Anna nyolc éves. Papáját, Bélát arra kéri, hogy megnézhesse az esti filmet. Elmondja, hogy ő már nagy, és emiatt holnap reggel nem lesz nyűgös. Béla ezt kétli, és múltbéli tapasztalatokra hivatkozik (1). Anna pont azt hangoztatja, hogy legutóbb még tényleg úgy volt, de azóta felnőtt. Béla kétkedik. Az álláspontok nem változnak, de a felek egyre ingerültebben vitatkoznak (2). Ekkor toppan be Csilla, a mama. Annának ekkor eszébe jut, hogy milyen jó is, ha együtt a család, és mamájával megpróbál felidéztetni néhány hármasban eltöltött szép napot - majd megkéri, vegye rá papát, hogy engedje megnézni a filmet (3). Az anya nem vállalja fel a döntőbíró szerepét, ekkor Anna alkura szánja rá magát: ha ma megnézheti a filmet, akkor a hétvégén végig játszani fog a kelekótya Dömötörrel, amíg Eszti néninél, az anyósnál vannak (4). Az ajánlatot elfogadják a szülők, helyreáll a béke. Válassza ki a legördülő menükből az egyes szakaszokhoz Ön által helyesnek vélt meghatározást, majd az Ellenőrzés gombbal nézze meg a megoldást. Ha rossz választ adott valahol, akkor módosíthat, s újra tesztelheti az eredményt.