Kommentár: A beszédaktus-elmélet szerint van egy harmadik aspektusa is a megnyilatkozásoknak. Valaminek kimondásával valamilyen hatást gyakorolunk a beszélgetőpartnerünkre, idegesítjük, szórakoztatjuk, megfélemlítjük, ámulatba ejtjük, meggyőzzük stb. Az ilyen fajta cselekvéseket perlokúciónak nevezzük. Az egyszerűség és a zavar elkerülésének a kedvéért a perlokúció tárgyalásától eltekintünk, és e nélkül építjük fel a viták és az érvelések értékeléséhez szükséges pragmatikai hátteret.