A tömeggyilkosságok óta eltelt évtizedekben mind a magyar nemzet egésze, mind az életben maradt zsidók számára életfontosságú lett volna a katarzis. Ám a katarzis elmaradt és mint Márton állítja "nem következhet be soha többé". Ennek fényében törekszik végiggondolni a kötet, hogy "mi léphet az elmaradt katarzis helyébe", s hogy "vajon e tekintetben ugyanaz-e vagy különbözik a zsidó és a nem-zsidó származású magyarok tennivalója". A szerző célja közelebb jutni "az igazsághoz, ahhoz, ami nemcsak azért igazság, mert igaz állítások sora, hanem azért is, mert nemzeti közmegegyezést hoz létre". (Ld. 7. skk. old., kiem. az eredetiben.)