# KÖTŐJELEK

A kötőjelek fajtái: kötőjel, nagykötőjel. Vonással jelöljük a gondolatjelet is, a számítógépen ez rendszerint azonos a nagykötőjellel.

A kötőjel használata:

- Elválasztásnál. Se elé, se utána ne üssön betűközt!
- Toldalékok kapcsolásánál. Például: ELTE-re, MTA-val. Se elé, se utána ne üssön betűközt!
- Összetett szavakban. Például strucc-család, itt-tartózkodás, griff-féle, Hermann-né, unos-untalan, könyvritkaság-gyűjtemény, Kossuth-díjas. Kettős családneveknél, például Rippl-Rónai, Bajcsy-Zsilinszky, Csepel-sziget. Se elé, se utána ne üssön betűközt!
- Némely felsorolásnál. Például: gép- és gyorsíró, bortermelő és -értékesítő szövetkezet. Értelemszerűen vagy elé, vagy utána ne üssön betűközt!
- Számoknál. Például: hétmillió-négyszázkilencvenezer-ötszázharmincegy, nyolc-tíz napra. Se elé, se utána ne üssön betűközt!
- Az "-e" kérdőszócskát ezzel kösse az állítmányhoz. Például: "Merre menjek: jobbra-e vagy balra?" "Tudod-e, mit jelent?" Se elé, se utána ne üssön betűközt!

A nagykötőjel használata:

- Gondolatjel. Elé ne üssön betűközt, ha vessző következik utána, akkor ne üssön utána betűközt, ha nem következik utána vessző, akkor üssön utána betűközt!
- Felsorolásnál az egyes sorok elé. Utána üssön betűközt!
- Tulajdonnevek közé alkalmi összekapcsolásban. Például Geiger–Müller, Országh–Magay–Futász–Kövecses, Duna–Tisza–köze, miskolc–budapesti. Se elé, se utána ne üssön betűközt!
- Alkalmi kapcsolatos viszonyt kifejező szópároknál. Például: francia–spanyol határ, angol–német szótár, matematika–fizika szakos tanár, ének-zene–matematika szak (az ének-zene között kiskötőjel, mert állandó kapcsolatra utal). Se elé, se utána ne üssön betűközt!
- Valamettől valameddig viszony kifejezésekor. Például: 1994–2003, január–március hónapban, Szeged–Budapest. Se elé, se utána ne üssön betűközt!
- Géptípusokban. Például: Boing–747, A–300. Se elé, se utána ne üssön betűközt!

A gondolatjel és a kötőjelek használatáról részletes tájékoztatást kap Laczkó Mártonfi Helyesírásában (Laczkó Mártonfi 2005
: 332-336., 351-354. old.).