Megoldások

1. minden y (ha férfi(y) akkor némely x (nő(x) és szereti(y,x)))
   nő(Éva)
   némely x (férfi(x) és szereti(x,Éva))

A következtetést megcáfolja az alábbi ellenpélda:

Minden Jókai-regényben szerepel legalább egy nő.
Bovaryné nő.
Tehát: Van legalább egy Jókai-regény, amelyben Bovaryné szerepel.

2. minden x minden y (ha (szereplő-a-sorozatban(x) és szereplő-a-sorozatban(y) és
   bízik(x,y)) akkor nem bízik-benne(y,x))
   minden x (ha szeretik-a-nézők(x) akkor bízik-benne(x,x))
   Tehát: minden x (ha szereplő-a-sorozatban(x) akkor nem szeretik-a-nézők(x))

A következtetés helyes. Tegyük fel, hogy a konklúziója hamis. Ekkor a szereplő-a-sorozatban predikátum terjedelmének van egy vagy több olyan eleme, amely eleme a szeretik-a-nézők terjedelmének is. Tekintsünk közülük egyet! Amennyiben igaz a második premissza, ennek az individuumnak az önmagával alkotott párja eleme a bízik-benne terjedelmének. Ez viszont rácáfol az első premisszára. Legyen ugyanis x és y értéke is ez az individuum! Ekkor a ha (szereplő-a-sorozatban(x) és szereplő-a-sorozatban(y) és bízik(x,y)) akkor nem bízik-benne(y,x) feltételes állítás előtagja igaz, utótagja hamis lesz. Így ez a premissza nem lehet igaz

3. minden x némely y minden z (rákövetkezik(x,z) akkor-és-csak-akkor-ha y = z)
   minden x minden y (ha rákövetkezik(y,x) akkor y < x)
   Tehát: némely x minden y (ha y x akkor y < x)

A következtetés helytelen. A predikátumok terjedelmének egy lehetséges - matematikailag nem lehetséges, de logikailag lehetséges - alakulását mutatja a következő ábra:

A két premissza itt igaz, a konklúzió viszont hamis.