# Döntés

A tervezett írás tétjének mérlegelése, az intellektuális környezet feltérképezése, a nyilvános megszólalástól kiváltott lehetséges párbeszéd esélyének latolgatása, a különféle lehetséges megközelítések felderítése, a rendelkezésre álló eszközök megítélésének birtokában születhet hiteles döntés arról, hogy elkezdődjék-e a munka.

Nem okvetlenül születik minden gondolatból kidolgozott írás vagy publikáció. Efféle megszületetlenségről olvashatunk Márton rövid írásában.

6. olvasmány. Olvassa el Márton László rövid írását: "Mándyról írni" (Márton, 1996.
)!

Feladat a 6. olvasmányhoz. Gyűjtse össze, derítse föl, milyen megfontolások, körülmények járultak hozzá, hogy nem született meg Márton Mándy-tanulmánya?
Hogyan magyarázza, hogy Márton mégis érdemesnek tartotta írni tanulmánya létre nem jöttéről?