# FELADATOK -- 4.3.6. Néhány következtetési példa Add meg az alábbi következtetések premisszáinak és konklúziójának logikai szerkezetét! Ellenőrizd a következtetések helyességét! Minden férfi szeret legalább egy nőt. Éva nő. Tehát: Van legalább egy férfi, aki szereti Évát. Ha a sorozat szereplői közül valaki bízik valakiben, akkor az utóbbi biztosan nem bízik az elsőben. A nézők csak azt szeretik, aki bízik önmagában. Tehát: A sorozat szereplői közül senkit sem szeretnek a nézők. Minden természetes számra következik egy és csakis egy természetes szám. Ha egy természetes szám egy másikra következik, akkor az előbbi nagyobb az utóbbinál. Tehát: Nincs legnagyobb természetes szám.