Megoldás

Tegyük fel, hogy igazak a premisszák, de hamis a konklúzió. Ekkor van egy vagy több olyan egyenletesen folytonos függvény, amely nem differenciálható. Ezek a függvények a második premissza értelmében folytonosak. Ez nem mond ellent az első premisszánknak, amely szerint a differenciálható függvények is mind folytonosak; csupán annyi következik a feltevésünkből, hogy a folytonos függvényeknek van legalább két, egymástól elkülönülő csoportja: az egyenletesen folytonos, de nem differenciálható függvények, valamint a differenciálható függvények. Indirekt feltevésünk nem vezetett ellentmondásra; a következtetés tehát helytelen.