# FELADATOK -- 7.10. A definíciók hibái Mi a baj az alábbi definíciókkal? A tudás igaz hit. Az álszentség a bűn tisztelgése az erény előtt. Az akarat szabadsága az a képességünk, hogy szabadon választhassunk kettő vagy több valódi lehetőség közül, mely lehetőségek körét mindig korlátozzák a múltbeli és jelenlegi körülmények. Az örökösödési illeték a már egyszer adózott jövedelem újbóli megadóztatása abból a célból, hogy az elhunyt rokonainak további fájdalmat okozzanak. A politikai hatalom a törvényhozás, a tulajdon rendszabályozásának, és a büntetések kiszabásának és a törvények végrehajtásának joga a közösség javának céljából. A kapitalizmus a kizsákmányolás erőszakmentes formájára épülő társadalmi rendszer. A politikai hatalom az egyik társadalmi osztály szervezett hatalma a másik fölött. A változás ellentétes tulajdonságok fennállása egy és ugyanazon dolog létében.