# FELADATOK -- 4.1.3. A logikai négyszög; megfordíthatósági viszonyok Találd meg a hibát az alábbi gondolatmenetben! Tekintsük a következő mondatot: Minden krétai hazudik - mondta egy krétai. Tegyük fel először, hogy a krétai igazat mondott. Ebben az esetben a krétaiak mindegyike hazudik; ez alól pedig a mi krétaink sem lehet kivétel; tehát a krétai hazudott. Tegyük fel most, hogy a krétai hazudott. Ez esetben nem igaz, hogy a krétaiak hazudnak, vagyis a krétaiak igazat mondanak; ez alól pedig a mi krétaink sem lehet kivétel, tehát a krétai igazat mondott. Ha igazat mondott, hazudott; ha hazudott, igazat mondott. Mindenképpen ellentmondáshoz jutunk.