# FELADATOK -- 4.2.3. Példák igazságfeltételek elemzésére Add meg a lehető legpontosabban az alábbi mondatok állításlogikai szerkezetét! Ha esik, ha fú, elmegyek és megnézem! 2. Tetszik, nem tetszik, megcsinálod és kész. Ha esik az eső, akkor akkor is esik az eső, ha süt a nap. Ha idejében elkészülök a munkámmal, akkor felhívlak, és ha lesz kedved, elmehetünk a moziba, és megnézhetjük a filmet. Ha bajban vagy, segítek, feltéve, hogy idejében szólsz. Ha nem igaz, hogy angolul is tud, meg németül is, akkor vagy angolul nem tud, vagy németül. Ha nem esik az eső, nem viszek ernyőt - feltéve, hogy csak akkor esik az eső, ha viszek ernyőt. Ha sem János, sem Mari nem tanul, takarít, vagy tévézik, akkor nem zavarom őket a látogatásommal. Ha sietek, és sehol egy taxi, vagy ha szorongok és senki nem nyugtat meg, menthetetlenül leizzadok. Néha a 'pedig' 'és'-t jelent, meg a 'de' is, meg a 'meg' is. Vasárnap este buli lesz; ha eső lesz, nem lesz, ha eső nem lesz, lesz. Igaz, hogy ha a feltételes állítás igaz, akkor a logikai elemzése is igaz, de nem igaz, hogy ha a logikai elemzés igaz, akkor az eredeti feltételes állítás is igaz. Ellenőrizd az alábbi következtetések helyességét! Ha fekszem az ágyon, csábít az álom. Ha csábít az álom, messzire vágyom. Tehát: Ha messze nem vágyom, nem fekszem az ágyon. Ha vesszük a relációs következtetéseket, nem jut elég idő az érveléstechnikára. Ha nem jut elég idő az érveléstechnikára, nem tudjuk meg, mire jó ez az egész. Márpedig megtudjuk, mire jó ez az egész. Tehát: Nem vesszük a relációs következtetéseket. Ha ezt a feladatot is elszúrom, most már aztán elmegy a kedvem az egésztől, feltéve, hogy volt egyáltalán kedvem. Márpedig vagy egyáltalán nem volt kedvem, vagy most már aztán elmegy. Tehát: Ezt a feladatot is elszúrom. Ha további részletek is érdekelnek, vagy csak olvashatnékod van, érdemes körülnézni a Ruzsa-könyvben. Tehát: Nincs olvashatnékod.