Az én befektetéseim a sikere a többi befektető döntésén múlik. (kimondatlan premissza)
Hogy az nyer-e a szépségkirálynő-választáson, akire én szavazok, azon múlik, hogy a többiek hogyan szavaznak.
Ha a szépségkirálynő-választáson a nyertesre akarok szavazni, azt kell kitalálnom, hogy a többiek hogyan szavaznak.
Ha jól akarok befektetni, azt kell kitalálnom, hogy a többiek hogyan döntenek.

- A két eset hasonló. A siker mindkét esetben mások döntéseitől függ. Ha sokan vásárolnak egy cég részvényeiből, azoknak felmegy az ára.
- A hasonlóság releváns. Ha a siker mások döntésétől függ, a siker érdekében ki kell találnom a többiek döntését.
- A két eset között van egy fontos különbség. A befektetés esetén - szemben a szépségkirálynő választással - számít, hogy valaki még azelőtt felismerje mások döntéseit, mielőtt azokat meghozták volna. Aki későn vásárol, már csak magas árfolyamon vásárolhat, aki későn ad el, csak alacsony árfolyamon tud eladni. Tehát hiába dönt ugyanúgy, mint a többiek, veszíteni fog. Csakhogy ez a különbség nem releváns. Az érv nem állítja, hogy egyedül a többi befektető döntéseinek felismerésén múlik a befektetés sikere.

Az érv erős.