Ha a dőlt betűvel szedett szövegrészeket végigolvassuk, akkor a következő lehetséges válaszhoz juthatunk: "Kant a metafizika új alapvetésén fáradozik", ld. 4. old. Az értelmét röviden jelezve, némiképp bővítve a következő választ adhatjuk a kérdésre: a korabeli iskolai rendszer megkülönbözteti az általános és a speciális metafizikát. "[…] Kant azt a diszciplínát, amelyet 'kopernikuszi tettének' eredményeképp a hagyományos ontológia, a metaphysica generalis helyébe állít, összefoglalólag transzcendentális filozófiának [nevezi]." "A metaphysica specialis rendszerével való számvetést, amelyet A tiszta ész kritikája épp csak megkezdett, az erkölcsfilozófiai munkák folytatják." (Ld. 4., 7., 10. old.)