Kommentár performatívumhoz: Adott körülmények között a "Holnapra megcsinálom." kimondása pontosan ugyanolyan ígéretnek számít, mint a "Megígérem, hogy holnapra megcsinálom." kimondása. Az utóbbiban egy explicit performatív kifejezés teszi világossá a kimondással végrehajtott cselekvést, azaz a megnyilatkozás cselekvési értékét, cselekvési erejét. De ettől függetlenül a két megnyilatkozás cselekvési értéke azonos. A performatív kifejezésnek az a szerepe, hogy explicitté tegye a végrehajtott cselekvést, kimondja, hogy milyen cselekvést hajtunk végre az utána következő tagmondat (esetleg mondatok) kimondásával.