# Bognár László: Mit

# Az az egy, amit állít, amire vállalkozik az írás

Keresse meg, mi az az egyetlen állítás, amelyben összegezhető a mondandója! Mi az az egyetlen feladat, amelynek elvégzésére vállalkozik! Ha egy ilyet sem talál, akkor a gondolatmenete, vállalkozása nem hogy széthullik, de össze sem áll, nem lesz, mi szétessék. Ha nem tud egyet kiemelni, kitüntetni, előtérbe állítani a több közül, akkor csakugyan szétesik, szétfolyik az írás: vagy nem lesz gondolati nehézkedése, vagy örökös ingadozásban marad, vagy kioltja egymást a több vonzás.

Ha megtalálta írása egy kitüntetett középpontját, tájékozódási pontját, akkor törekedjék hozzáférést, átjárást építeni belőle a többi gondolathoz, illetve feladathoz, összefűzni vele őket.

Akkor kerül igazán a kiválasztás döntése elé, amikor a téma valamelyest már kihordta magát, amikor már kiismerte magát a dologban, amikor már feltérképezte az önre váró feladatokat, amikor elkészült az irodalmi nyersanyag, amikor már nyersfogalmazványok, kidolgozott szövegrészletek birtokában van.

A gondolati középpontot úgy érdemes kiválasztani, hogy minél erősebb megvilágításban, minél több oldalról jelenjék meg a téma, jusson szóhoz a dolog, és (illetve vagy) minél gazdagabban, szélesebben, árnyaltabban szólaljon meg a mondandó.

1. olvasmány. Olvassa el Perczel István Isten felfoghatatlansága és leereszkedése kötete bevezetéséből "A probléma" fejezetet (Perczel 1999
: 11-25. old.)!

Feladat az 1. olvasmányhoz.

Az ön értelmezése szerint mi a legfőbb feladat, amelyre a könyv vállalkozik? (Egy lehetséges válasz.
)

2. olvasmány. Olvassa el Kis János A politika mint erkölcsi probléma kötetének előszavát (Kis 2004
: 9-18. old.)!

Feladat a 2. olvasmányhoz.

Az ön értelmezése szerint mi a legfőbb feladat, amelyre a könyv vállalkozik? Egy lehetséges válasz.
)

3. olvasmány. Olvassa el Tengelyi László Kant-bevezetését (Tengelyi 1998
: 2-14. old.)!

Feladat a 3. olvasmányhoz.

Az ön értelmezése szerint mi a "Bevezetés" legfőbb állítása? Egy lehetséges válasz.
)

4. olvasmány. Olvassa el Fehér M. István 1998 Heidegger és a szkepticizmus kötetének előszavát (Fehér M 1998
: 7-10. old.)!

Feladat a 4. olvasmányhoz.

Az ön értelmezése szerint mi a kötet legfőbb állítása? Egy lehetséges válasz.
)

5. olvasmány. Olvassa el Márton László írásának, Kiválasztottak és elvegyülők első oldalait (Márton 1989
)!

Feladat az 5. olvasmányhoz.

Az ön értelmezése szerint mire vállalkozik Márton az esszében? Egy lehetséges válasz.
)

Összefoglaló feladat.

Válassza ki az előbbi öt esszé közül azt, amelyiknek a témájában ön a leginkább tájékozott! (Fehér M 1998
, Kis 2004
, Márton 1989
, Perczel 1999
, Tengelyi 1998
) Olvassa el az egész esszét!
Fontolja meg: az esszé kitüntetett állítása vagy vállalkozása milyen gazdagságban, árnyaltságban, felbontottságban képes megjeleníteni a szerzőjétől választott témát?
Mi az, ami az esszé kitüntetett állításának, illetve vállalkozásának fényében esetleg rejtve vagy homályban marad a témából? A rejtve marad rétegeket ön milyen nézőszögből tenné hozzáférhetővé?