Kommentár KÖZÖSEN a retorikához és dialektikához: Arisztotelész szerint a retorikának és dialektikának számos közös jellemzője van: mindkettő általános (Arisztotelész Retorika 1354a1-3), de egyik sem tudomány. Az érvek előállításának képességét adják (1356a32-34), mindkettő lehetőséget ad arra, hogy egy vitás kérdés mindkét oldalán találjunk érveket. Mindkettőt lehet rossz célokra használni - a dialektika esetében ez a szofizma, álokoskodás, míg a retorika esetében nincsen külön név, talán ezért vannak sokaknak negatív képzettársításai a retorikával kapcsolatban.