A hasonlóság: abból, hogy a nemkívánatos esemény nem következett be, mindkét esetben a megelőzésére szolgáló intézkedések hatékonyságára következtetünk. De az ilyen következtetésekről nem általánosíthatunk: vannak köztük plauzibilisek és implauzibilisek. Van továbbá egy releváns különbség: a nukleáris elrettentés esetében legalább látunk egy bizonyos gondolkodási és döntéshozatala mechanizmust, amely azt eredményezheti, hogy az atomhatalmak kerülik az egymással való katonai konfliktust. Ha én megnyomom a gombot, te is megnyomod, és akkor nekem is végem. A villámcsapást tiltó tábla esetében tudjuk, hogy nincs ilyen mechanizmus: a tábla biztosan nem riasztja el villámot. Ez az analogikus cáfolat olyan gyenge, hogy inkább illusztráció, semmint cáfolat.