Megoldás

Ha a krétai hazudik, akkor nem igaz, hogy minden krétai hazudik. Ebből azonban nem következik, hogy minden krétai igazat mondana. Tegyük fel például, hogy a kelet-krétaiak igazat mondanak, míg a nyugat-krétaiak hazudnak. Ha a mi emberünk nyugat-krétai, és van legalább egy kelet-krétai is, akkor joggal hazudja azt, hogy minden krétai hazudik. A gondolatmenetben összekeveredett a minden krétai hazudik kontradiktorikus és kontrárius ellentéte.