Kommentár: Az utóbbi évtizedekben szisztematikus próbálkozások is megjelentek, amelyek célja az volt, hogy beágyazzák az érvelési hibákat egy egységes informális logikai modellbe ill. átfogó érveléselméletbe. Ezen a területen alapvető jelentőségű John Woods és Douglas N. Walton munkássága, akik számos cikkben és monográfiában az érvelési hibák elemzéséhez formális módszereket használnak. A szigorú értelemben formális hibákon túl (mint az utótag állítása, vagy az előtag tagadása) elkülönítik a formálisan elemezhető hibákat, mint a kétértelműség hiba vagy a négy-terminus hiba, a körbenforgás, stb.