# FELTÉTELES MONDAT

A feltételes mondatok szabatos használata segíti gondolataink árnyalt előadását. A példák szemléltethetik a feltételes mondatok főbb feladatait. (A-, B.1-, B.2-, B.3-, C-, D-fajták.)

A. Nem minden "ha" kötőszós mellékmondat fejez ki valódi feltételt. Például:

- "Ha egyenesen nekiszegezték a kérdést, ő hallgatott."
- "Ha nem tudták megcáfolni az állítását, ő akkor sem volt elégedett."

B. Azok az igazi feltételes mellékmondatok, amelyeknek a kötőszava nem helyettesíthető a "mikor"-ral. E mondatok három csoportja:

B.1. Még meg nem valósult feltételt fejeznek ki (ám akár a megvalósulás, akár a meg nem valósulás lehetséges).

- "Ha nem hiszik el, akkor másképp bizonyítom be."
- "Mindig öröm, ha önnel találkozom."
- "Este visszautazom, ha nem látnak szívesen."
- "Csak akkor változtatom meg a követelményeket, ha végképp teljesíthetetlenek."
- "Nem szeretném elmondani, csak ha kettesben maradunk."
- "Azt a filmet nézd meg, ha jót akarsz szórakozni!"
- "Ne tegye föl a kérdést, ha fél a választól!"
- "Ha valaki képes lett volna megfejteni ezt a rejtélyt, akkor az Péter lett volna."
- "Ha egyáltalán teljesíteni lehet a követelményeket, akkor csak együtt tudjuk."
- "Ha egyszer fölment a függönyt, akkor nem lehet megszakítani az előadást."
- "Ha igazán segíteni akar, akkor most hagyjon magamra."
- "Ha csakugyan kételkedik az igazamban, akkor forduljon máshoz tanácsért."

B.2. Már megvalósult feltételt fejeznek ki.

- "Ha bűnt követtem el, a büntetést is vállalom."
- "Ha már elkezdte, fejezze is be!"
- "Ha már megtisztelt minket a jelenlétével, miért ne lássuk őt vendégül?"
- "Ha egy diplomás bölcsész nem ismeri az ikes igéket, mit várjunk attól, akinek érettségije sincs!"
- "Ha már ennyire lemezt összegyűjtött, ne sajnálja a fáradságot, készítsen róluk katalógust."
- "Még ha bűnös is, maga akkor sem hagyhatja cserben."
- "A tény csak tény, ha elhallgatják is."
- "De ha nem segít, hát nem hátráltat."

B.3. Már meg nem valósult, meg nem valósulható feltételt fejeznek ki.

- "Ha nem tartana vissza a félelem, már megtettem volna".

C. Sajátos funkciók:
Feltétel helyett magyarázatként folytatja a közlést a ha-val bevezetett mondat:

- "Ő egy címeres barom, ha szabad ilyen nyersen fogalmaznom."

Az ugyan módosító szóval a megelőző közlés valódiságát vonhatjuk kétségbe a magyarázó feltételes mondattal:

- "Nem találta a szót a szótárakban, pedig alaposan végignézte őket, ha ugyan végignézte őket."
- "Semmi különös nem történt, csak egyre felületesebben végezték a munkát, ha ugyan valaki is törődött volna ezzel."

A feltétel megvalósulásának vagy meg nem valósulásának hatástalanságát fejezheti ki olyan a két (állító és tagadó) feltételes mellékmondat:

- "Ha kell, ha nem kell, fogadd el, amit ajándékba adnak."

D. Magában is állhat ha-val kezdődő mondat:
Kifejezhet nyomatékos tagadást:

- "Majd ha fagy!"
- "Ha bolond lennék!"
Valótlan feltételt ad a kimondatlan főmondatnak:
- "Még ha értene hozzá!"
- "Ha legalább szorgalmas volna!"

A feltételes mondat részletesebb leírását és gazdagabb példatárát ld. Hadrovics 1969
: 321-329. old.