A hasonlóság mellett - mindkét esetben valamilyen erkölcsileg kifogásolható gyakorlat felszámolásáról van szó, számos releváns különbség is van. Bár egy igazságtalan adónem természetesen kifogásolható, nem olyan fokig elítélendő, mint a lopás. Az igazságtalanul adóztató kormány nem tolvaj, hiszen a törvény keretein belül működik. A lopásra nincs mentség, azonnal abba kell hagyni. Egy adónem eltörlése azonban az adórendszer újragondolását igényli, és a mindenkori gazdasági helyzet függvénye. Az analógia nem fogadható el cáfolatnak.