Kommentár: az alternatív megfogalmazásokhoz:
A logikai konnektívumok a magyar nyelvben többféleképpen is kifejezhetők.
Például:

Nem hívott fel, holott megígérte. Nem hívott fel és megígérte
Géza okos, de lusta. Géza okos és Géza lusta

Az és logikai konnektívum nem fejezi a holott és a de teljes jelentését: csak azt ragadja meg, hogy az összetett mondat igazságfeltételei hogyan függnek a tagmondatok igazságfeltételeitől.

Arra is van példa, hogy a természetes nyelvi kötőszó éppenséggel egy másik logikai konnektívummal adható vissza. Lásd az alábbi fenyegetést:

Nem fizetsz, és darabokban kapod vissza a feleséged.
ha nem fizetsz akkor darabokban kapod vissza a feleséged

Ezért a magyar nyelvű mondatok állításlogikai szerkezetének azonosítása mindig körültekintést igényel.