Fenyegetésre apellálás. Abból, hogy egy álláspont hirdetése maga után vonhatja a főnök bosszúját, nem következik, hogy az állítás hamis. Elképzelhető azonban, hogy az érvelés nem hibás. Ha a bíráló nem a főnökével ellentétes álláspont igazságát kívánja vitatni, hanem azt a cselekedetet bírálja, hogy az illető szembeszegül a főnökével, e bírálat bizonyos körülmények között megalapozott lehet. Ha a főnökével ellentétes álláspont megfogalmazásának egyedüli célja a főnök befolyásolása, de a főnököt nem lehet befolyásolni, viszont bosszút áll a más véleményen lévőkön, valóban nem ésszerű vitatkozni vele.