# 4.1.7. Ellenőrzés Venn-diagrammal Ellenőrizzük az alábbi következtetést! Minden kétütemű személyautó környezetszennyező. Minden kétütemű személyautó NDK gyártmány. Tehát: Némely NDK gyártmány környezetszennyező. A premisszák együttes igazságának feltételeit az alábbi Venn-diagramon ábrázolhatjuk: A konklúzió igazságfeltételeinek diagramja a következő: A premisszák egzisztenciális súlya miatt egyetlen kör sem lehet üres. Az első diagramból tehát kiderül, hogy amennyiben igazak a premisszák, a középső tartomány - tehát azon dolgok halmaza, amelyek kétüteműek is, NDK gyártmányok is, meg környezetszennyezők is - nem üres. Ez viszont a második ábra szerint elegendő a konklúzió igazságához. Tehát a következtetés (amely egyébként egy Darapti szillogizmus) helyes.