# FELADATOK -- 4.1.4. Alakzatok és szillogizmusok Egészítsd ki szillogizmussá az alábbi következtetéseket! Határozd meg, hogy melyik alakzat melyik szilllogizmusa az eredmény! Egyetlen kétéltű sem hüllő. Minden béka kétéltű. Tehát: … Egyetlen politikus sem nyíltan nőgyűlölő. Némely férfi politikus. Tehát: … Minden rövidlátó hunyorog. … Tehát: Egyetlen mesterlövész sem rövidlátó. Platón minden tanítványa ismerte a geometriát. … Tehát: Némely athéni politikuscsemete ismerte a geometriát. … Minden rombusz deltoid. Tehát: Némely deltoid nem téglalap. Miért nem tekinthető arisztotelészi szillogizmusnak az alábbi következtetés? Minden ember halandó. Szókratész ember. Tehát: Szókratész halandó. Az alábbi következtetés Lewis Carrolltól származik. Igazold a helyességét úgy, hogy felbontod szillogizmusokra! Határozd meg az egyes szillogizmusokat! Ebben a házban nem él más állat, csak macska. Minden állat alkalmas kedvencnek, amelyik szereti a holdat bámulni. Ha egy állatot utálok, akkor elkerülöm. Minden húsevő éjjel jár zsákmány után. Nincs olyan macska, amelyik nem fog egeret. Csak olyan állat vonzódik hozzám, amely e házban él. A kenguruk nem alkalmasak kedvencnek. Csak húsevő állatok fognak egeret. Utálom azokat az állatokat, amelyek nem vonzódnak hozzám. Azok az állatok, amelyek éjjel járnak zsákmány után, szeretik a holdat bámulni. Tehát: (K) Mindig elkerülöm a kengurukat.