A koncentrációs táborokban élőlények iparszerű elpusztítása folyt.
A nagyüzemi vágóhidakon élőlények iparszerű elpusztítása folyik.
A koncentrációs táborokat erkölcsi kötelesség felszámolni. (kimondatlan premissza)
A nagyüzemi vágóhidakat erkölcsi kötelesség felszámolni.

- A hasonlóság fennáll.
- Az iparszerűség irreleváns. Kevés ember házilagos módszerekkel történő elpusztítása ugyanolyan elfogadhatatlan és megakadályozandó, mint az iparszerű tömeggyilkosság. Az iparszerűség csak iszonyúbbá teszi a koncentrációs táborokat, nem elfogadhatatlanabbá.
- Van egy fontos különbség. A koncentrációs táborokban embereket öltek, a vágóhidakon állatokat ölnek. Az érv csak akkor lehet meggyőző, ha feltételezzük, hogy ez a különbség irreleváns: hogy nemcsak az emberek megölése ítélendő el, hanem az állatoké is. De a kérdés az állatokkal való bánásmódot érintő kérdésekben éppen az, hogy erkölcsi státuszuk mennyiben hasonló az emberéhez. Miután az érv előfeltételezi az erre adott igenlő választ, bizonyos fokig körbenforgó.

Gyenge érv.