Kommentár: Az érvelési hibákat Arisztotelész két csoportra osztotta: elkülönített ún. in dictionem (nyelvtől függő) hibákat, például a kétértelmű megfogalmazásokat, valamint extra dictionem hibákat. Az ókortól folyamatosan változó rendszerek fokozatosan bővítették ki főleg a második csoportot. Sok ma ismert hiba párszáz éves múltra tekint vissza: a Port Royal filozófusaitól (pl. félelemre apellálás), Locke-tól (pl. nem tudásra apellálás), és későbbi gondolkodóktól származnak.