"Ez a munka kétféle olvasóhoz szeretne szólni. Azokhoz, akiknek nagyon fontos a nők önrendelkezése, de szembe kívánnak nézni az abortusz erkölcsi dilemmáival. És azokhoz, akik a magzat életét mindezek fölébe helyezik, de szembe kívánnak nézni az abortusz tiltásának dilemmáival. Ők azok, akik számára a másik fél nem a Rossz megtestesítője, hanem partner az önmagukkal is folytatott vitában. Első sorban rajtuk fog múlni, ha a lehetetlenségnek látszó megoldás mégis csak lehetségessé válik."