# FELADATOK -- 7.6. Homályosság Az alábbi érvek elkövetik a kétértelműség vagy a homályos kifejezés hibáját. Elemezze, hogy hogyan! Minél csúnyább egy nő, annál több kozmetikumot használ. Minél több kozmetikumot használ egy nő, annál szebbnek látszik. Minél csúnyább egy nő, annál szebbnek látszik. A dinoszauruszok 65 millió éve haltak ki. Tehát ez a dinoszaurusz, amelynek csontjait itt látjuk, 65 millió évvel ezelőtt pusztult el. A VAK párt konzervatív gazdaságpolitikát folytat. A konzervatív gazdaságpolitika nem képes számot vetni a jelenlegi helyzettel. A VAK pártot nem szabad hatalomra segíteni. Aki házasságot köt, ígéretet tesz arra, hogy élete végéig együtt él egy másik emberrel. Senki nem tudhatja biztosan, hogy életük végéig illeni fognak-e egymáshoz egy másik emberrel. Ha két ember nem illik össze, nem tudnak együtt élni. Senki nem tudhatja biztosan, hogy élete végéig együtt tud-e élni egy másik emberrel. Nem szabad olyasmit ígérni, amiről nem tudjuk biztosan, hogy meg tudjuk-e tartani. Nem szabad házasságot kötni. "Ha tehát tudjuk, hogy van bizonyos valóságos létezés, s hogy a nem létező nem hozhat létre semminő valóságos létezést, ebből nyilvánvaló bizonyítással adódik, hogy öröktől fogva létezik valami; elvégre ami nem öröktől fogva van, annak volt kezdete; aminek pedig volt kezdete, azt valami másnak kell létrehoznia." (John Locke)